
ΑΙΑΑΑ/Φ12/2/8411 (1) 


Ρύθμιση θεμάτων υπηρεσιακής κατάστασης αποφοίτων Εθνικής 

Σχολής Δημόσιας Διοίκησης που διορίζονται στο Διπλωματικό 

Κλάδο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΞΩΤΕΡΙΚΩΝ 

Έχοντας υπόψη: 

Τις κείμενες διατάξεις (νόμοι 1388/1983, και 962/1979), από 
τις οποίες συνάγεται ότι ο χρόνος φοίτησης των υποψηφίων διπλω¬ 
ματικών υπαλλήλων θεωρείται ως χρόνος πραγματικής υπηρεσίας, 
αποφασίζουμε: 

1. Όσοι αποφοιτούν επιτυχώς από το Τμήμα Διπλωματικής Κα¬ 
τεύθυνσης της Εθνικής Σχολής Δημόσιας Διοίκησης (ΕΣΔΔ) διορίζο¬ 
νται ως μόνιμοι υπάλληλοι του Διπλωματικού Κλάδου, του χρόνου 
φοίτησης στην ΕΣΔΔ λογιζομένου ως χρόνου πραγματικής υπηρε¬ 
σίας για κάθε συνέπεια. Η προαγωγή στον επόμενο βαθμό του Γραμ- 
ματέα Πρεσβείας Γ' Τάξης συντελείται μέσα σε προθεσμία ενός μη- 
νός από το διορισμό τους. 

2. Οι διατάξεις της παρ. 1 εφαρμόζονται αναδρομικώς από του 


διορισμού τους και στους αποφοίτους της ΕΣΔΔ που έχουν ήδη διορι- 
σθεί στον Διπλωματικό Κλάδο. Ο πέρα των είκοσι τεσσάρων (24) 
μηνών χρόνος φοίτησης στην ΕΣΔΔ λογίζεται ως χρόνος πραγματι¬ 
κής υπηρεσίας στο βαθμό του Γραμματέα Πρεσβείας Γ’ Τάξης για 
την προαγωγή τους στον επόμενο βαθμό. 

Η απόφαση αυτή να δημοσιευθεί στον Εφημερίδα της Κυβερνή- 
σεως και να κυρωθεί με νόμο. 

Αθήνα, 7 Απριλίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚρΝ 

Α. ΠΕΠΟΝΗΣ Κ. ΠΑΠΟΥΛΙΑΣ 

- ♦- 

Αριθ. ΑΙΑΑΑ/Φ12/1/8410 (2) 

Αντικατάσταση της παρ. 4 περ. ζτου άρθρου 14 του Ν. 1388/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 14 και 22, Ν. 1388/83 (ΦΕΚ 
113/Α) «Ίδρυση Εθνικού Κέντρου Δημόσιας Διοίκησης». 

2. Τις διατάξεις του άρθρου 13, Ν. 1835/89 (ΦΕΚ 76 Α') «σύ¬ 
σταση Υπουργείου Τουρισμού και ρύθμιση θεμάτων δημόσιας διοί¬ 
κησης». 

3. Την από 3.3.89 απόφαση του Διοικητικού Συμβουλίου του 
Εθνικού Κέντρου Δημόσιας Διοίκησης και 

4. Την επείγουσα ανάγκη ρύθμισης α) θεμάτων του τμήματος Το¬ 
πικής Αυτοδιοίκησης και Περιφερειακής Ανάπτυξης της Εθνικής 
Σχολής Δημόσιας Διοίκησης και β) της υπηρεσιακής κατάστασης 
των αποφοίτων του τμήματος αυτού, αποφασίζουμε: 

1. Η παράγραφος 4 περ. ζτου άρθρου 14, Ν. 1388/83 «Ίδρυση 
Εθνικού Κέντρου Δημόσιας Διοίκησης» (ΦΕΚ 113 Α’) αντικαθίστα¬ 
ται ως εξής: 

«Το Τμήμα Τοπικής Αυτοδιοίκησης και Περιφερειακής Ανάπτυ¬ 
ξης για τη δημιουργία στελεχών περιφερειακής ανάπτυξης και τοπι¬ 
κής αυτοδιοίκησης, τα οποία διορίζονται σε υπηρεσίες του Υπουρ¬ 
γείου Εσωτερικών, των Νομαρχιακών Αυτοδιοικήσεων των Δήμων, 
και των αναπτυξιακών συνδέσμων». 

2. Η παράγραφος 7 του άρθρου 22, Ν. 1388/83 αντικαθίσταται 
ως εξής: 

«α, Η κατανομή και ο διορισμός των αποφοίτων του τμήματος 
Τοπικής Αυτοδιοίκησης και Περιφερειακής Ανάπτυξης στις υπηρε¬ 
σίες του Υπουργείου Εσωτερικών, διενεργείται μα κοινή απόφαση 
των Υπουργών Προεδρίας της Κυβέρνησης και Εσωτερικών. Με 
την ίδια απόφαση συνιστώνται οι θέσεις που καταλαμβάνουν οι από¬ 
φοιτοι. 

β. Με απόφαση του Υπουργού Εσωτερικών, οι υπάλληλοι του 
προηγουμένου εδαφίου, μπορούν να αποσπώνται στις Νομαρχιακές 
Αυτοδιοικήσεις για ένα, τουλάχιστον, έτος και οπωσδήποτε μέχρι 
την κατάρτιση από τα Νομαρχιακά Συμβούλια των Οργανισμών της 

παραγρ. 6, Ν. 1622/86 (ΦΕΚ 92Α). Μετά το πέρας του χρόνου 
της απόσπασης, οι ανωτέρω μπορούν να μεταταγούν στις Νομ/κές 
Αυτοδιοικήσεις, σε θέσεις προϊσταμένων οργανικών μονάδων. 

γ. Με Προεδρικό Διάταγμα τπου εκδίδεται με πρόταση του 
Υπουργού Εσωτερικών καθορίζεται η διαδικασία επιλογής κατανο¬ 
μής και διορισμού των αποφοίτων στους Δήμους και στους αναπτυ¬ 
ξιακούς συνδέσμους». 

Η απόφαση αυτή να δημοσιευθεί στην Εφημερίδα της Κυβερνή- 
σεως και να κυρωθεί με νόμο. 

, Αθήνα, 7 Απριλίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Α. ΠΕΠΟΝΗΣ Α. ΤΣΟΧΑΤΖΟΠΟΥΛΟΣ 

-φ- 

Αριθ. Φ. 002.1/14/282746 (3) 

Αύξηση των Οργανικών Θέσεων των Εθελοντριών Γυναικών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 4 του Ν.Δ. 4105/60 «περί Μονίμων 
και Εθελοντών Οπλιτών κ.λπ.». 

β) Τις διατάξεις του άρθρου 6 του Α.Ν. 268/68 «περί Ιεραρχίας - 
Προαγωγών κ.λπ. των Μονίμων Υπαξ/κών των Ε.Δ.». 

γ) Τις διατάξεις των άρθρων 1,11 και 46 του Ν.Δ. 445/74 «περί 
Ιεραρχίας και Προαγωγών των Ανθστών και Μονίμων και Εθελο¬ 
ντών Οπλιτών των Ε.Δ.», όπως αυτό τροποποιήθηκε με το Ν. 
744/77 «περί τροποποιήσεως και συμπληρώσεως διατάξεων τινών 
του Ν.Δ. 445/ 74». 

6) Τις διατάξεις των άρθρων 5 και 7 του Ν. 660/77 «περί 
Υπουργείου Εθνικής Άμυνας κ.λπ.». 

ε) Τις διατάξεις του άρθρου 7 του Ν. 705/77 «περί στρατεύσεως 
των Ελληνίδων». 

στ) Την αριθ. 50/28 Φεβρ. 89 γνωμοδότηση του Ανωτάτου 
Στρατιωτικού Συμβουλίου, αποφασίζουμε: 

1. Αυξάνουμε τις Οργανικές Θέσεις των Εθελοντριών Υπαξιωμα- 
?ικών Γυναικών του Στρατού Ξηράς κατά διακόσιες πενήντα (250). 

2. Οι παραπάνω θέσεις καλύπτουν ανάγκες του Στρατού Ξηράς 
σε όλους τους βαθμούς των Υπαξιωματικών Γυναικών, ήτοι Δεκα¬ 
νέα, Λοχία, Επιλοχία και Αρχιλοχία και θεωρούνται Κοινές. 

3. Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Απριλίου 1989 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

I. ΧΑΡΑΛΑΜΠΟΠΟΥΛΟΣ ΔΗΜ. ΤΣΟΒΟΛΑΣ 

- + - 

Αριθ. 7934/ΑΙΟΠΕ 284 (4) 

Μεταβίβαση εξουσίας στους Γ ενικούς Γ ραμματείς ΥΠΕΘΟ, ΕΣΥΕ, 
ΔΕΚΟ, ΔΟΣ, στον Ειδικό Γραμματέα και στους ανώτερους 
υπαλλήλους του Υπουργείου Εθνικής Οικονομίας να υπογράφουν 
«Με εντολή Υπουργού». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όργανα» 
και ειδικότερα του άρθρου 29 (ΦΕΚ. 137/τ. Α’/26.7.1985). 

β) Του Π.Δ. 545/1988 «Οργανισμός του Υπουργείου Εθνικής 
Οικονομίας» (ΦΕΚ. 254/τ.Α’/16.11.1988). 

γ) Του άρθρου 13 του Ν. 1256/1982 «για την πολυθεσία, την 
πολυαπασχόληση κ.λπ», όπως συμπληρώθηκε με το άρθρο 21 του 
Ν. 1288/1982 «Ρύθμιση θεμάτων αρμοδιότητας του Υπουργείου 
Προεδρίας της Κυβέρνησης και της ΥΕΝΕΔ καθώς και άλλες διατά¬ 
ξεις» και το άρθρο 20 του Ν. 1400/1983 τροποποίηση και συμπλή¬ 
ρωση υπαλληλικών διατάξεων». 

2. Την πράξη του Υπουργικού Συμβουλίου με αριθμό 3147/ 


6.10.1984. 

3. Την ανάγκη να διασφαλισθεί η ανάπτυξη, ο εκσυγχρονισμός, η 
εύρυθμη και αποδοτική λειτουργία των Υπηρεσιών του Υπουργείου 
Εθνικής Οικονομίας και η ταχεία διεκπεραίωση των υποθέσεων που 
έχουν ανατεθεί σ’ αυτές, αποφασίζουμε: 

1. Μεταβιβάζουμε στο Γενικό Γραμματέα του ΥΠΕΘΟ, στο Γε¬ 
νικό Γ ραμματέα της Γ ενικής Γ ραμματείας ΕΣΥΕ, στο Γ ενικό Γ ραμ- 
ματέα της Γενικής Γραμματείας ΔΕΚΟ, στο Γενικό Γραμματέα 
ΔΟΣ, στον Ειδικό Γ ραμματέα και στους ανώτερους υπαλλήλους του 
Υπουργείου Εθνικής Οικονομίας την εξουσία να υπογράφουν «Με 
εντολή Υπουργού» τις πιο κάνω πράξεις: 

Α. Στο Γενικό Γραμματέα, πέρα από τις αρμοδιότητες που καθο¬ 
ρίζονται από το άρθρο 25 του Ν. 1558/1985: 

1. Τις αποφάσεις, μετακίνησης, μετάθεσης, τοποθέτησης, από¬ 
σπασης και μετάταξης υπαλλήλων όλων των κατηγοριών και βαθ¬ 
μών καθώς και των μη τακτικών υπαλλήλων του Υπουργείου (με 
σύμβαση Ι.Δ., ημερομίσθιους, με ανάθεση έργου κ.λπ.), πλην εκεί¬ 
νων των οποίων η αρμοδιότητα ανήκει σε άλλα όργανα σύμφωνα με 
τις διατάξεις του Υπαλληλικού Κώδικα. 

2. Την κύρωση των πινάκων προακτέων όλων των βαθμών και 
κατηγοριών. 

3. Τις ατομικές πράξεις πρόσληψης, προσδιορισμού των αποδο¬ 
χών και της λύσης της εργασιακής σύμβασης του προσωπικού με 
σχέση εργασίας Ι.Δ. των Κεφαλαίων Β’, Γ' και Δ’ του Ν. 993/79 
καθώς και του μη υπαγομένου στο νόμο αυτό, πλην πειθαρχικών. 

4. Τις αποφάσεις ανάληψης υποχρεώσεων, έγκρισης κάθε είδους 
δαπανών παροχής πιστώσεων, εντολών προμηθειών ή εκτέλεσης έρ¬ 
γων καθώς και τη σύναψη συμβάσεων (ανεξαρτήτως ποσού. 

5. Τα παραπεμπτήρια έγγραφα που απευθύνονται προς τα συλλο¬ 
γικά όργανα που λειτουργούν στο Υπουργείο και που αναφέρονται 
στη ρύθμιση θεμάτων προσωπικού του Υπουργείου. 

6. Τα έγγραφα που απευθύνονται προς το Διοικητικό Εφετείο, το 
Συμβούλιο της Επικράτειας και τα Τακτικά Δικαστήρια, επί προ¬ 
σφυγών των υπαλλήλων του Υπουργείου και επί εγειρόμενων αγω¬ 
γών αποζημίωσης υπό υπαλλήλων του Υπουργείου εν ενεργεία ή μη. 

7. Τα έγγραφα με τα οποία ζητείται η γνώμη του Νομικού Συμ¬ 
βούλου Διοίκησης του Υπουργείου ή συλλογικού οργάνου σε θέματα 
αρμοδιότητας του Υπουργείου καθώς και τα ερωτήματα στο Νομικό 
Σύμβουλο του Υπουργείου και παραπομπή στη Συνέλευση των 
Προϊσταμένων Νομικών Δ/νσεων, εκτός από τα έγγραφα των Γενι¬ 
κών Γραμματέων ΕΣΥΕ και ΔΕΚΟ. 

8. Τις διαταγές για την ενέργεια διαχειριστικού ελέγχου κατά πα¬ 
ντός υπευθύνου καθώς και την έκδοση γενικά των καταλογιστικών 
πράξεων. 

9. Τις κανονικές άδειες των μονίμων υπαλλήλων που προιστανται 
Διευθύνσεων του Υπουργείου καθώς και τις εκπαιδευτικές άδειες 
όλων των υπαλλήλων (μονίμων, με σύμβαση κ.λπ.). 

10. Τις αποφάσεις χορήγησης άδειας άσκησης ιδιωτικής εργα¬ 
σίας με αμοιβή σε υπαλλήλους του Υπουργείου (μονίμους, με σύμ¬ 
βαση κ.λπ.). 

11. Τα έγγραφα προς το Υπουργείο Εξωτερικών για την έκδοση 
ή θεώρηση διπλωματικών ή υπηρεσιακών διαβατηρίων των υπαλ¬ 
λήλων του Υπουργείου. 

12. Τα παραπεμπτικά έγγραφα και αποφάσεις θέσης σε κατά¬ 
σταση διαθεσιμότητας και επαναφοράς στην ενεργό υπηρεσία των 
υπαλλήλων. 

13. Τη σύνθεση και συγκρότηση Συμβουλίων και Επιτροπών 
όπου δεν είναι ευθέως ορισμένη και εφόσον δεν είναι εθνικής κλίμα¬ 
κας ή δεν μετέχει Υπουργός ή Υφυπουργός. 

14. Τις αποφάσεις ορισμού η αντικατάστασης υπολόγων διαχειρι¬ 
στών του Υπουργείου. 

15. Τις αποφάσεις εξουσιοδότησης υπαλλήλων για το χειρισμό 
διαβαθμισμένου υλικού, άρσης εξουσιοδότησης, συγκρότησης ομά¬ 
δων Πολιτικής Άμυνας των κτιρίων της Κεντρικής Υπηρεσίας του 
Υπουργείου και των Δημοσίων Ανεξαρτήτων Ιδρυμάτων που υπάγο¬ 
νται σ’ αυτό, καθώς και της συγκρότησης Επιτροπών καταστροφής 
διασφαλισμένου υλικού. 

16. Τα προσχέδια ΠΣΕΑ του Υπουργείου καθώς.και τις ετήσιες 
εκθέσεις δραστηριότητας της ΠΣΕΑ προς ΓΕΕΘΑ. 

17. Όλα τα προκαταρκτικά έγγραφα, πάνω σε θέματα χορήγη¬ 
σης αναστολών κατάταξης εφέδρων σε περιπτώσεις επιστρατεύσεων 
και των σχετικών προτάσεων και εκθέσεων προς τις αρμόδιες υπηρε- 

αίες καθώς και τα έγγραφα ορισμού υπαλλήλων για φοίτηση στη 
Σχολή ΠΣΕΑ. 

18. Την παροχή οδηγιών προς τις αρμόδιες υπηρεσίες του 
Υπουργείου εκτός των Διευθύνσεων αρμοδιότητας του Γενικού 
Γραμματέα Γ. Κανδαλέπα, για τη μεθόδευση και το συντονισμό της 
κοινής δραστηριότητας αυτών με σκοπό την αποτελεσματική υλο¬ 
ποίηση της Κυβερνητικής Πολιτικής. 

19. Τις απαντήσεις στις αιτήσεις επανεξέτασης υπομνημάτων και 
αναφορών παραπόνων ή καταγγελιών πολιτών ή νομικών προσώ¬ 
πων ή υπαλλήλων κατά ενεργειών ή απαντήσεων των οργάνων των 
κεντρικών υπηρεσιών του Υπουργείου, εκτός των Διευθύνσεων των 
Γενικών Γραμματειών ΕΣΥΕ, ΔΕΚΟ και των Διευθύνσεων αρμο¬ 
διότητας Γενικού Γραμματέα Γ. Κανδαλέπα και Ειδικού Γραμμα¬ 
τέα 1. Κουσουλάκου. 

20. Τα έγγραφα πάνω σε θέματα αρμοδιότητας Διευθυντή εφ’ 
όσον συμπράττουν σε αυτά περισσότερες Διευθύνσεις, εκτός των 
Διευθύνσεων των Γενικών Γραμματειών ΕΣΥΕ και ΔΕΚΟ και των 
Διευθύνσεων αρμοδιότητας Γενικού Γραμματέα Γ. Κανδαλέπα και 
Ειδικού Γραμματέα I. Κουσουλάκου. 

21. Τις εντολές προς τις αρμόδιες Υπηρεσίες για την έκδοση σχε¬ 
τικών χρηματικών ενταλμάτων για την τακτοποίηση υπολόγων δια¬ 
χειριστών. 

22. Τις αποφάσεις χρηματοδότησης Σεμιναρίων - Συσκέψεων - 
Συνεδρίων, στην Ελλάδα και το Εξωτερικό, εκτός των Διευθύνσεων 
των Γενικών Γραμματέων ΕΣΥΕ και ΔΕΚΟ. 

23. Τις αποφάσεις ανάληψης ποσών από τα κονδύλια του τακτι¬ 
κού προϋπολογισμού καθώς και τις αποφάσεις καταβολής εισφορών 
και συμμετοχής στις δαπάνες Διεθνών Οικονομικών Οργανισμών 
(ΟΟΣΑ, υΝΰΡ, ΝΑΤΟ, ΟΗΕ, κ.λπ.). 

24. Τις αποφάσεις και κάθε είδους υπηρεσιακά έγγραφα των επο- 
πτευομένων από το Υπουργείο Νομικών Προσώπων. 

25. Την έγκριση αποστολής οποιουδήποτε προσώπου από το Δη¬ 
μόσιο, τους Οργανισμούς και τα Νομικά Πρόσωπα Δημοσίου ή Ιδιω¬ 
τικού Δικαίου του Δημοσίου τομέα στο εξωτερικό για εκπροσώπηση 
του ΥΠΕΘΟ σε διεθνείς Οργανισμούς, διεξαγωγή διαπραγματεύ¬ 
σεων, συμμετοχή σε διεθνή συνέδρια, εκπαίδευση και εκτέλεση 
οποιασδήποτε υπηρεσίας, εκτός των αποστολών αρμοδιότητας των 
Γενικών Γραμματειών ΕΣΥΕ, ΔΕΚΟ και των Διευθύνσεων αρμο¬ 
διότητας Γενικού Γραμματέα Γ. Κανδαλέπα. 

26. Τις πράξεις που εκδίδονται με τη σύμπραξη και άλλων 
Υπουργών εφόσον αυτές δεν υπογράφονται από τους Υπουργούς 
αλλά, ύστερα από εξουσιοδότησή τους, από τους Γ ενικούς Γ ραμμα- 
τείς των οικείων Υπουργείων, εκτός των πράξεων αρμοδιότητας της 
Γενικής Γραμματείας ΔΕΚΟ. 

27. Τις αποφάσεις και κάθε είδους υπηρεσιακά έγγραφα που αφο¬ 
ρούν υπαλλήλους του Οργανισμού Ανάπτυξης Δυτικής Κρήτης (ΟΑ- 
ΔΥΚ) και εφόσον με αυτά δεν καθορίζεται η γενικότερη πολιτική του 
Υπουργείου. 

28. Κάθε έγγραφο ή απόφαση ή κατάσταση συμπεριλαμβανομέ¬ 
νων και των εντολών εκταμίευσης σχετικά με την εκτέλεση των 
εγκριτικών αποφάσεων περί υπαγωγής των επενδύσεων στις διατά¬ 
ξεις των νόμων Α.Ν. 147/67, Ν.Δ. 1312/72, 189/76, 849/78, 
1116/81, 1262/82 και λοιπών αναπτυξιακών νόμων. 

29. Τη συγκρότηση των οργάνων ελέγχου πραγματοποίησης 
ε,.ενδύσεων όλων των αναπτυξιακών νόμων καθώς και τις τροπο¬ 
ποιήσεις εγκριτικών αποφάσεων επενδύσεων των Ν. 1116/81, 
1262/82 και οποιουδήποτε άλλου αναπτυξιακού νόμου που αφο¬ 
ρούν: 

- Παράταση προθεσμίας ολοκλήρωσης των εργασιών της επέν¬ 
δυσης. 

- Αλλαγή επωνυμίας της εταιρείας που πραγματοποιεί την επέν¬ 
δυση. 

- Αλλαγή χρόνου έναρξης της επένδυσης. 

- Την έγκριση αλλαγής μετόχων. 

30. Τις αποφάσεις ολοκλήρωσης των επενδύσεων των Ν. 1262/ 
82, Ν. 289/76, Ν. 849/78, Ν. 1116/81, και Ν.Δ. 1312/72. 

31. Τις αποφάσεις περί πληρώσεως των όρων επενδύσεων που 
έχουν υπαχθεί στο Ν. 4171/61 και Ν.Δ. 2687/53. 

32. Τις εντολές καταβολής της επιχορήγησης όλων των αναπτυ¬ 
ξιακών νόμων. 

33. Τις αποφάσεις καταβολής της επιδότησης επιτοκίου όλων 
των αναπτυξιακών νόμων. 


34. Τις εντολές προς τους Νομάρχες για έλεγχο, από τα Νομαρ¬ 
χιακά Όργανα των επενδύσεων που έχουν υπαχθεί στους διάφορους 
αναπτυξιακούς νόμους. 

35. Τις απαντήσεις σε ερωτήματα επενδυτών ειδικότερης σημα¬ 
σίας. 

36. Τις εγκυκλίους και έγγραφα σχετικά με την ερμηνεία και την 
εφαρμογή των Νόμων και αποφάσεων. 

Β. Στο Γενικό Γραμματέα της Γενικής Γραμματείας ΕΣΥΕ: 

1. Την έγκριση αποστολής στο εξωτερικό για εκπροσώπηση σε 
διεθνείς Οργανισμούς διεξαγωγή διαπραγματεύσεων, συμμετοχή σε 
διεθνή συνέδρια, εκπαίδευση και εκτέλεση οποιασδήποτε υπηρεσίας 
του κάθε φύσης και κατηγορίας προσωπικού της Γενικής Γραμμα¬ 
τείας ΕΣΥΕ. 

2. Τις απαντήσεις στις αιτήσεις επανεξέτασης υπομνημάτων και 
αναφορών παραπόνων ή καταγγελιών πολιτών ή νομικών προσώ¬ 
πων ή υπαλλήλων κατά ενεργειών ή απαντήσεων των οργάνων των 
υπηρεσιών της Γενικής Γραμματείας ΕΣΥΕ. 

3. Τα έγγραφα πάνω σε θέματα αρμοδιότητας Προϊσταμένου 
Διεύθυνσης εφόσον συμπράττουν σ’ αυτά περισσότερες Διευθύνσεις, 
εκτός των εγγράφων για παροχή στατιστικών στοιχείων. 

4. Τα έγγραφα με τα οποία ζητείται η γνώμη του Νομικού Συμ¬ 
βούλου Διοίκησης του Υπουργείου, ή συλλογικού οργάνου για πρά¬ 
ξεις αρμοδιότητας της Γενικής Γραμματείας ΕΣΥΕ που έχει εξου¬ 
σιοδοτηθεί να υπογράφει. 

5. Την υπογραφή των συμβολαίων και συμφωνητικών που αφο¬ 
ρούν θέματα της Γ ενικής Γ ραμματείας ΕΣΥΕ και που καταρτίζονται 
μεταξύ των Υπηρεσιών αυτής' και των Στατιστικών Υπηρεσιών 
ΟΟΜΜΙ88ΙΟΝ (Ευρωπαϊκή Κοινότητα) ή Στατιστικών Υπηρεσιών 
άλλων Διεθνών Οργανισμών (ΟΗΕ, ΟΟΣΑ κ.λπ.) ή Στατιστικών 
Υπηρεσιών άλλων χωρών και που απορρέουν από συγκεκριμένες κυ¬ 
βερνητικές συμβατικές δεσμεύσεις ή υπάρχουσες διμερείς συμφωνίες 
για πρόγραμμα στατιστικών ερευνών, μελετών επιστημονικής συ¬ 
νεργασίας και εκπαίδευσης σε θέματα στατιστικής. 

6. Τις αποφάσεις έγκρισης χρησιμοποίησης υπαλλήλων της Γ.Γ. 
ΕΣΥΕ και άλλων Δημοσίων Υπηρεσιών ή ΝΠΔΔ, ΝΠΔΙ και ΟΤΑ 
πέραν από το κανονικό ωράριο εργασίας των Δημόσιων Υπηρεσιών, 
καθώς και ιδιωτών ή Ιδιωτών - Διερμηνέων, για τη διενέργεια απο- 
γραφών και στατιστικών ερευνών ή εργασιών. 

7. Τις αποφάσεις έγκρισης διενέργειας απογραφών και στατιστι¬ 
κών ερευνών και εργασιών. 

8. Τις αποφάσεις συγκρότησης ενδοϋπηρεσιακών επιτροπών και 
ομάδων εργασίας για την επίτευξη καλύτερου συντονισμού των δια¬ 
φόρων δραστηριοτήτων της Γ ενικής Γ ραμματείας ΕΣΥΕ, καθώς και 
για τη διεξαγωγή συγκεκριμένων ερευνητικών εργασιών. 

9. Τις αποφάσεις χρηματοδότησης Σεμιναρίων, Συσκέψεων, Συ¬ 
νεδριάσεων, διαφόρων μορφών εκπαιδευτικών προγραμμάτων στην 
Ελλάδα και στο εξωτερικό, καθώς και αποφάσεις χρηματοδότησης 
ηλεκτρονικών και άλλων εκπαιδευτικών βοηθημάτων αρμοδιότητας 
της Γενικής Γραμματείας ΕΣΥΕ. 

10. Αποφάσεις και έγγραφα προς τους Υπηρεσιακούς παράγοντες 
της Γενικής Γραμματείας ΕΣΥΕ που αποσκοπούν στην εκπόνηση, 
σχεδίασμά, προγραμματισμό και έλεγχο βραχυχρόνιων και μακρο¬ 
χρόνιων προγραμμάτων, στην ανάπτυξη της λειτουργικότητας και 
της υποδομής της ΕΣΥΕ με σκοπό την αποτελεσματικότερη εκπλή¬ 
ρωση της κοινωνικής και εθνικής αποστολής των Υπηρεσιών αυτής 
μέσα στα πλαίσια των επιδιώξεων και της υλοποίησης της κυβερνη¬ 
τικής αναπτυξιακής πολιτικής. 

11. Τις αποφάσεις για την επανάληψη της διεξαγωγής Στατιστι¬ 
κών Ερευνών των οποίων η διενέργεια έχει αποφασισθεί με απόφασή 
μας, καθώς και τα έγγραφα που αναφέρονται στο σχήμα των ερευ¬ 
νών, στα πρότυπα συλλογής, επεξεργασίας και εμφάνισης των στατι¬ 
στικών στοιχείων. 

12. Τις εντολές για τον καθορισμό προτεραιοτήτων, στις διάφορες 
φάσεις των διεξαγομένων στατιστικών εργασιών. 

13. Τα έγγραφα με τα οποία η Γενική Γραμματεία ΕΣΥΕ ανα¬ 
λαμβάνει δεσμεύσεις εκτέλεσης στατιστικών εργασιών, που απαι¬ 
τούν πρόσθετο προσωπικό και γενικότερα πρόσθετες δαπάνες. 

14. Τις ενΛλές για την εφαρμογή από τις υπηρεσιακές μονάδες 
της Γενικής Γραμματείας ΕΣΥΕ των στατιστικών κωδίκων και τα¬ 
ξινομήσεων. 

15. Τις εγκρίσεις υποψηφίων για συμμετοχή σε εκπαιδευτικά 
προγράμματα. 

16. Τις αποφάσεις για τον καθορισμό της τιμής πώλησης των 

στατιστικών δημοσιευμάτων, και του παρεχόμενου στους βιβλιοπώ¬ 
λες ποσοστού έκπτωσης. 

17. Τις αποφάσεις για τον καθορισμό της τιμής πώλησης των εκ- 
διδομένων από τη Γενική Γραμματεία ΕΣΥΕ πρωτότυπων διαφα- 
νειών των χαρτών και των φωτοτυπιών. · ·■ 

18. Τις αποφάσεις για τον καθορισμό του κόστους παροχής στατι¬ 
στικών στοιχείων και συνδρομής στα Δελτία Τύπου. 

19. Τα έγγραφα και τα συμφωνητικά, που αναφέρονται στα συγ¬ 
γραφικά δικαιώματα της Γενικής. Γραμματείας ΕΣΥΕ από δημο¬ 
σιεύματα και χάρτες. 

20. Τις αποφάσεις ορισμού ή αντικατάστασης του Ταξινόμου που 
διαχειρίζεται τις εκδιδόμενες από τηΤενική Γραμματεία ΕΣΤΕ στα¬ 
τιστικές εκδόσεις. 

21. Τις αποφάσεις για τη συγκρότηση Επιτροπών παραλαβής, 
ελέγχου, διαχείρισης και πολτοποίησης στατιστικών δημοσιευμά¬ 
των. 

22. Τις εγκρίσεις για τη δωρεάν χορήγηση άνω των 10 αντιτύ¬ 
πων στατιστικού δημοσιεύματος. 

23. Τις αποφάσεις με τις οποίες αναθέτονται στις Διευθύνσεις της 
Γενικής Γραμματείας ΕΣΤΕ, στις Τπηρεσίες Στατιστικής στα 
Τπουργεία και Οργανισμούς καθώς και στις Τπηρεσίες Στατιστικής 
στις Νομαρχίες, και άλλες σταστιστικές εργασίες πέραν εκείνων που 
καθορίζονται από το Ν.Δ. 3627/75, Ν. 992/79 και του Π.Δ. 
1143/80 όπως αυτά συμπληρώθηκαν ή τροποποιήθηκαν μεταγε¬ 
νέστερα. 

Γ. Στο Γενικό Γραμματέα της Γενικής Γραμματείας ΔΕΚΟ: 

1. Την έγκριση αποστολής στο εξωτερικό για εκπροσώπηση σε 
διεθνείς Οργανισμούς διεξαγωγή διαπραγματεύσεων, συμμετοχή σε 
διεθνή συνέδρια, εκπαίδευση και εκτέλεση οποιασδήποτε υπηρεσίας 
του κάθε φύσης και κατηγορίας προσωπικού της Γενικής Γραμμα¬ 
τείας ΔΕΚΟ. 

2. Τις απαντήσεις στις αιτήσεις επανεξέτασης υπομνημάτων και 
αναφορών παραπόνων ή καταγγελιών πολιτών ή νομικών προσώ¬ 
πων ή υπαλλήλων κατά ενεργειών ή απαντήσεων των οργάνων των 
υπηρεσιών της Γενικής Γραμματείας ΔΕΚΟ. 

3. Τα έγγραφα πάνω σε θέματα αρμοδιότητας Προϊσταμένου 
Διεύθυνσης εφόσον συμπράττουν σ’ αυτά και οι δύο Διευθύνσεις. 

4· Τα έγγραφα με τα οποία ζητείται η γνώμη του Νομικού Συμ¬ 
βούλου Διοίκησης του Τπουργείου, ή συλλογικού οργάνου για πρά¬ 
ξεις αρμοδιότητας της Γενικής Γραμματείας ΔΕΚΟ που έχει εξου¬ 
σιοδοτηθεί να υπογράφει. 

5. Τις αποφάσεις συγκρότησης ενδοϋπηρεσιακών επιτροπών και 
ομάδων εργασίας για την επίτευξη καλύτερου συντονισμού των δια¬ 
φόρων δραστηριοτήτων της Γενικής Γραμματείας ΔΕΚΟ, καθώς 
και για τη διεξαγωγή συγκεκριμένων ερευνητικών εργασιών. 

6. Τις αποφάσεις χρηματοδότησης Σεμιναρίων, Συσκέψεων, Συ¬ 
νεδριάσεων, διαφόρων μορφών εκπαιδευτικών προγραμμάτων στην 
Ελλάδα και στο εξωτερικό, καθώς και αποφάσεις χρηματοδότησης 
ηλεκρονικών και άλλων εκπαιδευτικών βοηθημάτων αρμοδιότητας 
της Γενικής Γραμματείας ΔΕΚΟ. 

7. Τις πράξεις αρμοδιότητας της Γενικής Γραμματείας ΔΕΚΟ 
που εκδίδονται με τη σύμπραξη και άλλων Τπουργών εφόσον αυτές 
δεν υπογράφονται από τους Τπουργούς αλλά, ύστερα από εξουσιοδό¬ 
τησή τους, από τους Γ ενικούς Γ ραμματείς των οικείων Τπουργείων. 

Δ. Στον Γενικό Γραμματέα Γεώργιο Κανδαλέπα. 

Τις πιο κάτω πράξεις και έγγραφα αρμοδιότητας των Διευθύν¬ 
σεων: 

- Διακρατικής Οικονομικής Συνεργασίας. 

- Σχέσεων με Διεθνείς Οργανισμούς. 

- Σχέσεων με τις Ευρωπαϊκές Κοινότητες (ΕΟΚ). 

- Εποπτείας του αυτοτελούς γραφείου «Διεθνές Ερευνητικό Κέ¬ 
ντρο Ανατολικής Μεσογείου για θέματα Μεταφορών» καθώς και 

- Την εποπτεία επί νομικών θεμάτων ΕΟΚ, επί θεμάτων που 
ανακύπτουν κατά την επεξεργασία των Ελληνικών θέσεων επίδικων 
ενώπιον του Δικαστηρίου των Ευρωπαϊκών Κοινοτήτων, επί θεμά¬ 
των που ανακύπτουν κατά την εφαρμογή του κοινοτικού δικαίου και 
επί θεμάτων που ανακύπτουν και κατά την προσαρμογή της Ελληνι¬ 
κής νομοθεσίας προς την κοινοτική. 

1. Την παροχή οδηγιών προς τις πιό πάνω Διευθύνσεις του 
Τπουργείου για την μεθόδευση και το συντονισμό της κοινής δραστη¬ 
ριότητας αυτών με σκοπό την αποτελεσματική υλοποίηση της Κυ¬ 
βερνητικής Πολιτικής. 


2. Την έγκριση αποστολής στο εξωτερικό για εκπροσώπηση σε 
διεθνείς Οργανισμούς διεξαγωγή διαπραγματεύσεων, συμμετοχή σε 
διεθνή συνέδρια, εκπαίδευση και εκτέλεση οποιασδήποτε υπηρεσίας 
του κάθε φύσης και κατηγορίας προσωπικού των ανωτέρω Διευθύν¬ 
σεων. 

3. Τις απαντήσεις στις αιτήσεις επανεξέτασης υπομνημάτων και 
αναφορών παραπόνων ή καταγγελιών πολιτών ή νομικών προσώ¬ 
πων ή υπαλλήλων κατά ενεργειών ή απαντήσεων των οργάνων των 
ανωτέρω Διευθύνσεων. 

4. Τα έγγραφα πάνω σε θέματα αρμοδιότητας Προϊσταμένου 
Διεύθυνσης εφόσον συμπράττουν σε αυτά περισσότερες Διευθύν¬ 
σεις. 

5. Τις αποφάσεις συγκρότησης ενδοϋπηρεσιακών επιτροπών και 
ομάδων εργασίας για την επίτευξη καλύτερου συντονισμού των δια¬ 
φόρων δραστηριοτήτων των ανωτέρω Διευθύνσεων, καθώς και για 
τη διεξαγωγή συγκεκριμένων ερευνητικών εργασιών. 

6. Αποφάσεις και έγγραφα προς τους Τπηρεσιακούς παράγοντες 
των ανωτέρω Διευθύνσεων που αποσκοπούν στην εκπόνηση, σχεδία¬ 
σμά, προγραμματισμό και έλεγχο βραχυχρόνιων και μακροχρόνιων 
προγραμμάτων των Δ/νσεων αυτών, μέσα στα πλαίσια της υλοποίη¬ 
σης της κυβερνητικής πολιτικής. 

Ε. Στον Ειδικό Γραμματέα Ιωάννη Κουσουλάκο. 

Τις πιο κάτω πράξεις και έγγραφα αρμοδιότητας των Διευθύν¬ 
σεων: 

- Δημοσίων Επενδύσεων. 

- Περιφερειακής Πολιτικής, και 

- Ανάπτυξης. 

1. Την παρογή οδηγιών προς τις πιο πάνω Διευθύνσεις του 
Τπουργείου για την μεθόδευση κι το συντονισμό της κοινής δραστη¬ 
ριότητας αυτών με σκοπό την αποτελεσματική υλοποίηση της κυ¬ 
βερνητικής πολιτικής. 

2. Τις απαντήσεις στις αιτήσεις επανεξέτασης ή υπομνημάτων ή 
αναφορών παραπόνων ή καταγγελιών πολιτών ή νομικών προσώ¬ 
πων ή υπαλλήλων κατά ενεργειών ή απαντήσεων των οργάνων των 
παραπάνω Διευθύνσεων. 

3. Τα έγγραφα πάνω σε θέματα αρμοδιότητας Διευθυντή, εφόσον 
συμπράττουν σε αυτά περισσότερες Διευθύνσεις. 

4. Τα έγγραφα προς το Τπουργείο Οικονομικών για την κατα¬ 
νομή στους δικαιούχους των κονδυλίων που μεταβιβάζονται στη 
χώρα μας από τον Προϋπολογισμό της ΕΟΚ στα πλαίσια της χρη¬ 
ματοδότησης προγραμμάτων και έργων από το Ευρωπαϊκό Ταμείο 
Περιφερειακής Ανάπτυξης την Ειδική Γραμμή 551 του Κοινοτικού 
Προϋπολογισμού και τα προγράμματα Τεχνικής Βοήθειας για την 
εφαρμογή των νέων Διαρθρωτικών Κανονισμών της ΕΟΚ. 

# 5. Τα έγγραφα για την υποβολή αιτήσεων έγκρισης της χρηματο¬ 
δότησης προγραμμάτων και έργων από το Ταμείο Περιφερειακής 
Ανάπτυξης της Ε0Κ, την υποβολή στοιχείων και εκθέσεων προόδου 
καθώς καυτήν υποβολή αιτήσεων εκταμίευσης των οφειλομένων 
προς την χώραν ποσών από την εφαρμογή των παραπάνω προγραμ¬ 
μάτων και έργων. 

ΣΤ. Στους Προϊσταμένους των Διευθύνσεων. 

α. Γενικά: 

1. Τις απαντήσεις σε αιτήσεις, υπομνήματα ή αναφορές παραπό¬ 
νων πολιτών. 

2. Τα προπαρασκευαστικά, διαβιβαστικά και υπομνηστικά έγ¬ 
γραφα της αρμοδιότητάς τους. 

3. Παροχή στοιχείων και πληροφοριών της αρμοδιότητάς τους. 

4. Τη συγκρότηση Επιτροπών εκκαθάρισης των αρχείων της 
Διεύθυνσής τους. 

5. Τα έγγραφα με τα οποία ζητούνται ή παρέχονται πληφορορίες 
για την ορθή εφαρμογή των Νόμων. 

6. Τα έγγραφα με τα οποία ανακοινώνονται ή κοινοποιούνται 
στους ενδιαφερομένους Προεδρικά Διατάγματα, αποφάσεις του 
Τπουργού, Γενικών Γραμματέων ή αποφάσεις συλλογικών οργά¬ 
νων. 

7. Τα έγγραφα και κάθε άλλη πράξη που αφορά σε θέματα για τα 
οποία έχει παρασχεθεί, κατ’ αρχήν, έγκρισή μας ή έγκριση του Γενι¬ 
κού Γραμματέα. 

8. Τα τηλεγραφήματα πληροφοριακού και προπαρασκευαστικού 
περιεχομένου που αποστέλλονται στο εσωτερικό και εξωτερικό. 

β. Ειδικότερα: 

Στον Προϊστάμενο της Διεύθυνσης Διοικητικής Τποστήριξης ή το 

νόμιμο αναπληρωτή του: 

1. Τις πράξεις ένταξης των υπαλλήλων όλων των κατηγο¬ 
ριών. 

2. Τα πιστοποιητικά ή βεβαιώσεις που αφορούν την υπηρεσιακή 
κατάσταση των τακτικών υπαλλήλων με βαθμό Α' και από τους μη 
τακτικούς υπαλλήλους, εκείνων που έχουν πτυχίο Ανωτάτης Σχο¬ 
λής. 

3. Τις κανονικές άδειες των μονίμων υπαλλήλων με βαθμό Α' 
εφόσον δεν προΐστανται Διευθύνσεων ή ανεξάρτητων οργανικών μο¬ 
νάδων, και όλων των επί συμβάσει Ι.Δ. υπαλλήλων καθώς και τις 
αναρρωτικές άδειες όλων των υπαλλήλων ανεξάρτητα από σχέση, 
ειδικότητα, κατηγορία ή βαθμό. 

4. Τα έγγραφα με τα οποία κοινοποιούνται οι ετήσιες καταστάσεις 
των μονίμων υπαλλήλων. 

5. Διαδικαστικά θέματα που αναφέρονται σε ηθικές αμοιβές - 
βραβεύσεις των υπαλλήλων. 

6. Τις πράξεις απόλυσης λόγω 35ετίας ή ορίου ηλικίας ή θανάτου 
ή έκπτωσης ή παραίτησης. 

7. Τις αποφάσεις προαγωγής των υπαλλήλων των κατηγοριών 
ΠΕ, ΤΕ και ΔΕ. 

8. Τις πράξεις μονιμοποίησης των δοκίμων υπαλλήλων. 

9. Τις αποφάσεις παροχής των πάσης φύσης επιδομάτων στους 
μονίμους και μη υπαλλήλους. 

10. Τις αποφάσεις αλλαγής επωνύμου των γυναικών υπαλλή¬ 
λων. 

11. Διαδικαστικά θέματα θέσης σε κατάσταση διαθεσιμότητας 
και επαναφοράς στην ενεργό υπηρεσία των υπαλλήλων. 

12. Τα έγγραφα παραπομπής (στις αρμόδιες υγειονομικές επι¬ 
τροπές) για απαλλαγή από την υπηρεσία λόγω σωματικής ή πνευ¬ 
ματικής ανικανότητας των υπαλλήλων όλων των βαθμών και κατη¬ 
γοριών. 

13. Τις (ανακοινώσεις αποφάσεων που δημοσιεύονται στην Εφη¬ 
μερίδα της Κυβερνήσεως και οι οποίες αφορούν υπαλλήλους των κα¬ 
τηγοριών ΕΘ, ΠΕ, ΤΕ και ΔΕ καθώς και μη τακτικούς υπαλλήλους 
που έχουν εξομοιωθεί με τους τακτικούς. 

14. Τις ατομικές πράξεις που αναφέρονται στην υπηρεσιακή κα¬ 
τάσταση του προσωπικού με σχέση εργασίας Ιδιωτικού Δικαίου των 
Κεφαλαίων Β, Γ & Δ του Ν. 993/79 καθώς και του μη υπαγομένου 
στο Νόμο αυτό π.Χ. αποδοχές, άδειες κ.λπ. 

15. Τις εντολές μετακίνησης εκτός έδρας στο εσωτερικό του προ¬ 
σωπικού που υπηρετεί στο Υπουργείο με οποιαδήποτε σχέση. 

- Στον Προϊστάμενο της Διεύθυνσης Οικονομικής Διοίκησης ή το 
νόμιμο Αναπληρωτή του: 

1. Τις εντολές προς την Τράπεζα της Ελλάδος, για την έκδοση 
επιταγών ή εντολών σε συνάλλαγμα, βάσει των εκδοθέντων χρημα¬ 
τικών ενταλμάτων. 

2. Τις εξουσιοδοτήσεις προς το οικείο Ταμείο Πληρωμών Αθηνών 
για τήν εξόφληση ή είσπραξη εκδοθέντων χρηματικών ενταλμά¬ 
των. 

3. Τις βεβαιώσεις για τις αποδοχές των πάσης φύσης υπαλλήλων 
με τις κρατήσεις που έχουν γίνει πάνω σ’ αυτές καθώς και τις πρά¬ 
ξεις θεώρησης καταστάσεων κάθε είδους αποζημιώσεων. 

4. Τα έγγραφα με τα οποία διαβιβάζονται δικαιολογητικά έκδο¬ 
σης χρηματικών ενταλμάτων τακτικών και προπληρωμής, ανεξάρ¬ 
τητα από ποσά για τα οποία έχει προηγηθεί σχετική έγκρισή μας ή 
του Γενικού Γραμματέα. 

5. Τα έγγραφα με τα οποία δίνεται εντολή για κίνηση ή επισκευή 
οχημάτων του Υπουργείου ανεξάρτητα από ποσό. 

6. Τις εντολές έκδοσης χρηματικών ενταλμάτων προπληρωμής 
επ’ ονόματι Τραπέζης της Ελλάδος, για την πληρωμή μισθών και 
λοιπών σταθερών αποδοχών των υπηρετούντων στις υπηρεσίες του 
Υπουργείου στην αλλαδαπή, ενοικίων μισθωμένων ακινήτων και 
λοιπών σταθερών δαπανών των αυτών Υπηρεσιών. 

7. Τις αποφάσεις ανάληψης υποχρεώσεων και έγκρισης κάθε φύ¬ 
σης δαπανών για ποσά μέχρι ένα εκατομμύριο (1.000.000) δραχ¬ 
μές και τη σύναψη των σχετικών συμβάσεων μέχρι του ποσού αυτού. 

- Στον Προϊστάμενο της Διεύθυνσης Οργάνωσης, Πληροφορικής 
και Εκπαίδευσης, όλες τις ενέργειες που έχουν σχέση με τη χωροτα¬ 
ξική κατανομή των Υπηρεσιών του Υπουργείου. 

- Στον Προϊστάμενο της Διεύθυνσης Ενημέρωσης, Πληροφόρη¬ 
σης και Δημοσίων Σχέσεων, τις (αναθέσεις εργασιών σε ιδιώτες επί 
θεμάτων Δημοσίων Σχέσεων. 


- Στον Προϊστάμενο της Διεύθυνσης Στατιστικής, Πληροφόρησης 
και Εκτυπώσεων: 

1. Η έγκριση για τη μέχρι 10 (αντιτύπων δωρεάν χορήγηση στα¬ 
τιστικού δημοσιεύματος. 

2. Τα έγγραφα για τη χορήγηση στατιστικών στοιχείων που ανα- 
φέρονται σε θέματα αρμοδιότητας περισσοτέρων της μιας Διευθύν¬ 
σεων ή Υπηρεσιών Στατιστικής των Υπουργείων ή και αρμοδιότη¬ 
τας μιας μόνο Διεύθυνσης. 

- Στον Προϊστάμενο της Διεύθυνσης Δημοσίων Επενδύσεων τα 
έγγραφα που αναφέρονται στα παρακάτω θέματα: 

1. Στις χρηματοδοτήσεις όλων των Συλλογικών Αποφάσεων του 
Προγράμματος Δημοσίων Επενδύσεων, που ενεργούνται στα πλαί¬ 
σια αφ’ ενός μεν των εγκεκριμένων υπό του Υπουργού Εθνικής Οι¬ 
κονομίας ορίων Πιστώσεων και Πληρωμών για κάθε τομέα του 
Προγράμματος και αφ’ ετέρου του κατά μήνα καθοριζόμενου υπό 
του Υπουργείου Οικονομικών ύψους-Πληρωμών. 

2. Στις χρηματοδοτήσεις (κατανομές) των εγκεκριμένων ορίων 
πληρωμών του Τομέα Νομαρχιακά Προγράμματα. 

3. Στις χρηματοδοτήσεις από συνεισφορές τρίτων για την εκτέ¬ 
λεση έργων του Προγράμματος Δημοσίων Επενδύσεων για όλους 
τους Φορείς. 

4. Στις εντολές μεταφοράς των εσόδων Δημοσίων Επενδύσεων 
από τους ειδικούς υπολογαριασμούς που τηρούνται στην Τράπεζα 
της Ελλάδας στο λογαριασμό «Ε.Δ. - Συγκέντρωση Εισπράξεων και 
Πληρωμών». 

5. Στη θεώρηση των εντολών που αφορούν δαπάνες εξωτερικού 
του Προγράμματος Δημοσίων Επενδύσεων. 

Ζ. Στους Προϊσταμένους Τμημάτων και Αυτοτελών Γραφείων. 

α) Γενικά: 

1. Τα προπαρασκευαστικά διαβιβαστικά και υπομνηστικά έγ¬ 
γραφα, ως και εκείνα που ενημερώνουν τους ενδιαφερομένους για 
την πορεία των υποθέσεών τους και που δεν αφορούν γενικότερα τη 
Διεύθυνση. 

' 2. Τα έγγραφα με τα οποία διαβιβάζονται για επίδοση κάθε εί¬ 
δους έγγραφα ή δικόγραφα, ως και εκείνα με τα οποία επιστρέφονται 
ή αναζητούνται (αλληλογραφίες για θέματα της αρμοδιότητάς τους. 

3. Τις πράξεις με τις οποίες τίθενται έγγραφα της αρμοδιότητάς 
τους στο Αρχείο. 

4. Τη βεβαίωση για την ακρίβεια της αντιγραφής των εγγράφων 
κοινών και εμπιστευτικών κρυπτογραφημένων και αποκρυπτογρα- 
φημένων τηλεγραφημάτων της αρμοδιότητάς τους. 

5. Ανακοίνωση ή κοινοποίηση υπουργικών αποφάσεων και τα σε 
εκτέλεση αυτών έγγραφα της αρμοδιότητάς τους. 

6. Τις απαντήσεις σε αναφορές, έγγραφα πολιτών, υπηρεσιών, 
Νομικών Προσώπων, σε θέματα για τα οποία έχει λάβει θέση η υπη¬ 
ρεσία πλην αναφορών παραπόνων. 

7. Έγγραφα με τα οποία ζητούνται διάφορα στοιχεία και πληρο¬ 
φορίες της αρμοδότητάς τους. 

8. Τις περιλήψεις αποφάσεων και πράξεων που δημοσιεύονται 
στην Εφημερίδα της Κυβερνήσεως. 

9. Έκδοση πιστοποιητικών και βεβαιώσεων σε θέματα που σύμ¬ 
φωνα με το νόμο μπορούν να βεβαιωθούν από τα στοιχεία που τη¬ 
ρούνται στην υπηρεσία. 

β) Ειδικότερα: 

Στον Προϊστάμενο του Τμήματος Προϋπολογισμού και Οικονομι¬ 
κής Παρακολούθησης της Διεύθυνσης Δημοσίων Επενδύσεων τη θε¬ 
ώρηση των εντολών που αφορούν δαπάνες εξωτερικού του Προ¬ 
γράμματος Δημοσίων Επενδύσεων, εφόσον απουσιάζει ή κωλύεται ο 
Προϊστάμενος της Διεύθυνσης. 

Στον Προϊστάμενο του Τμήματος Προσωπικού της Διεύθυνσης 
Διοικητικής Υποστήριξης ή το νόμιμο Αναπληρωτή του: 

1. Τα έγγραφα με τα οποία, διαβιβάζονται δικαιολογικά συντα- 
ξιοδότησης των υπαλλήλων ανεξάρτητα από το βαθμό και ειδικό¬ 
τητα που έχουν. 

2. Τα πιστοποιητικά ·ή βεβαιώσεις για την υπηρεσιακή κατά¬ 
σταση των μέχρι και του Β' βαθμού υπαλλήλων και από τους μη τα¬ 
κτικούς υπαλλήλους, αυτών που έχουν μέχρι και απολυτήριο εξατα¬ 
ξίου Γυμνασίου, ή Λυκείου. 

3. Τη θεώρηση των βιβλιαρίων νοσηλείας των υπαλλήλων και 
των μελών της ο'κογένειάς τους. 

4. Τα παραπεμπτήρια έγγραφα για υγειονομική εξέταση των 
υπαλλήλων και των υποψηφίων για διορισμό. 

5. Τις ανακοινώσεις αποφάσεων, που δημοσιεύονται στην Εφημε¬ 
ρίδα της Κυβερνήσεως που αφορούν υπαλλήλους κατηγορίας ΥΕ 
καθώς και μη τακτικούς υπαλλήλους που έχουν εξομοιωθεί με τους 
τακτικούς της κατηγορίας αυτής. 

6. Τη θεώρηση αντιγράφων δικαιολογητικών και εγγράφων που 
περιέχονται στους ατομικούς φακέλους των υπαλλήλων. 

7. Τις κανονικές και αναρρωτικές άδειες των με Β' βαθμό και 
κάτω υπαλλήλων. 

- Στον Προϊστάμενο του Τμήματος Πρωτοκόλλου και Διεκπεραί¬ 
ωσης της Διεύθυνσης Διοικητικής Υποστήριξης ή τον νόμιμο Ανα¬ 
πληρωτή του, μεταβιβάζουμε ειδικότερα την αρμοδιότητα επικύρω¬ 
σης αντιγράφων των εισερχομένων ή εξερχομένων εγγράφων καθώς 
και την επικύρωση της γνησιότητας της υπογραφής όλων των υπαλ¬ 
λήλων του Υπουργείου. 

Στον Προϊστάμενο του Τμήματος Προώθησης Ιδιωτικών Επενδύ¬ 
σεων της Διεύθυνσης Πολιτικής Ιδιωτικών Επενδύσεων και σε περί¬ 
πτωση απουσίας ή κωλύματος αυτού στον Προϊστάμενο του Τμήμα¬ 
τος Κεφαλαίων Εξωτερικού και Αλλοδαπών Εταιρειών, της ίδιας 
Διεύθυνσης, μεταβιβάζουμε την αρμοδιότητα επικύρωσης αντιγρά¬ 
φων των εισερχομένων ή εξερχομένων εγγράφων. 

Στον Προϊστάμενο του Τμήματός Εκταμιεύσεων της Διεύθυνσης 
Ελέγχου και Εκταμιεύσεων και σε περίπτωση απουσίας ή κωλύμα¬ 
τος αυτού στον Προϊστάμενο του Τμήματος Παρακολούθησης και 
Ελέγχου της ίδιας Διεύθυνσης, μεταβιβάζουμε, την αρμοδιότητα 
επικύρωσης αντιγράφων των εισερχομένων ή εξερχομένων εγγρά¬ 
φων. 

Στους Προϊσταμένους των Τμημάτων Διοίκησης των Γενικών 
Γραμματειών ΕΣΥΕ και ΔΕΚΟ πλέον των ειδικότερα αναφερομέ- 
νων στον Προϊστάμενο του Τμήματος Προσωπικού της Διεύθυνσης 
Διοικητικής Υποστήριξης και τα εξής που αφορούν στο προσωπικό 
των παραπάνω Γενικών Γραμματειών: 

1. Τα πιστοποιητικά ή βεβαιώσεις που αφορούν την υπηρεσιακή 
κατάσταση των τακτικών υπαλλήλων με βαθμό Α' και από τους μη 
τακτικούς υπαλλήλους, εκείνων που έχουν πτυχίο Ανωτάτης Σχο¬ 
λής. 

2. Τις κανονικές άδειες των υπαλλήλων με βαθμό Α’ και όλων 
των επί συμβάσεϊ, εφόσον δεν προϊστανται Διευθύνσεων ή ανεξάρτη¬ 
των οργανικών μονάδων, καθώς και τις αναρρωτικές άδειες όλων 
των υπαλλήλων ανεξάρτητα από σχέση, ειδικότητα, κατηγορία ή 
βαθμό. 

3. Τις αποφάσεις προαγωγής των υπαλλήλων των κατηγοριών 
ΠΕ, ΤΕ και ΔΕ. 

4. Τις αποφάσεις παροχής του επιδόματος χρόνου υπηρεσίας και 
του επιδόματος σπουδών όλων των μονίμων υπαλλήλων. 

5. Τις αποφάσεις χορήγησης των κάθε είδους επιδομάτων στους 
μη τακτικούς υπαλλήλους. 

6. Τις αποφάσεις αλλαγής επωνύμου των γυναικών υπαλλή¬ 
λων. 

7. Τα έγγραφα παραπομπής (στις αρμόδιες υγειονομικές επιτρο¬ 
πές) για απαλλαγή από την υπηρεσία λόγω σωματικής ή πνευματι¬ 
κής ανικανότητας των υπαλλήλων όλων των βαθμών και κατηγο¬ 
ριών. 

8. Τις ατομικές πράξεις που αναφέρονται στην υπηρεσιακή κατά¬ 
σταση του προσωπικού με σχέση εργασίας Ιδιωτικού Δικαίου και 
Κεφαλαίου Γ' του Ν. 993/79 π.χ. αποδοχές, άδειες κ.λπ. 

9. Τις ατομικές πράξεις που αναφέρονται στην υπηρεσιακή κατά¬ 
σταση του προσωπικού με σχέση εργασίας Ιδιωτικού Δικαίου των 
Κεφαλαίων Β' και Δ' του Ν. 993/79 καθώς και του μη υπαγόμενου 
στο νόμο αυτά π.χ. αποδοχές, άδειες κ.λπ. 

10. Τις εντολές μετακίνησης εκτός έδρας στο εσωτερικό του προ¬ 
σωπικού της Γεν. Γραμ. ΕΣΥΕ με οποιαδήποτε σχέση. 

- Στους Προϊσταμένους των Τμημάτων Οικονομικής Διοίκησης 
των Γενικών Γραμματειών ΕΣΥΕ και ΔΕΚΟ: 

1. Τις εντολές προς την Τράπεζα της Ελλάδος, για την έκδοση 
επιταγών ή εντολών σε συνάλλαγμα, βάσει των εκδοθέντων ενταλ¬ 
μάτων. 

2. Τις εξουσιοδοτήσεις προς το οικείο Ταμείο Πληρωμών Αθηνών 
για την εξόφληση ή είσπραξη εκδοθέντων χρηματικών ενταλμά¬ 
των. 

3. Τις βεβαιώσεις για τις αποδοχές των υπαλλήλων με τις κρατή¬ 
σεις που έχουν γίνει πάνω σ’ αυτές, καθώς και των πράξεων θεώρη¬ 
σης κατάστασης αποζημίωσης για υπερωριακή εργασία και των κα¬ 


ταστάσεων πληρωμής -ξόδων κίνησης. 

4. Τα έγγραφα με τα οποία διαβιβάζονται δικαιολογητικά έκδο- 
σης χρηματικών ενταλμάτων τακτικών και προπληρωμής, ανεξάρ¬ 
τητα από ποσά για τα οποία έχει προηγηθεί σχετική έγκρισή μας ή 
του Γενικού Γραμματέα. 

5. Τα έγραφα με τα οποία δίνεται εντολή για κίνηση ή επισκευή 
οχημάτων του Υπουργείου ανεξάρτητα από ποσό. 

6. Τις αποφάσεις έγκρισης κάθε φύσης δαπανών και ανάληψης 
υποχρεώσεων για ποσά μέχρι 500.000 (πεντακόσιες χιλιάδες) ορχ. 
και τη σύναψη των σχετικών συμβάσεων μέχρι του ποσού αυτού. 

- Στον Προϊστάμενο του Αυτοτελούς Γραφείου Νομικής Υποστή¬ 
ριξης και Κοινοβουλευτικού Ελέγχου: 

1. Όλα τα έγγραφα που αφορούν στην προώθηση των Νομοθετι¬ 
κών κειμένων του Υπουργείου προς τη Βουλή, το Συμβούλιο της 
Επικράτειας και προς όλα τα Υπουργεία. 

2. Κοινοποίηση για ενημέρωση όλων των δημοσιευόμενων Νομο¬ 

θετικών κειμένων του Υπουργείου, που αφορούν στις Διευθύνσεις αυ¬ 
τού. ' 

II. Ορίζουμε όπως: 

1. Τα έγγραφα που υπογράφονται «Με εντολή Υπουργού» από 
τους Γενικούς Γραμματείς ΥΠΕΘΟ & Γ.Γ. ΕΣΥΕ & τους λοιπούς 
Προϊσταμένους που βρίσκονται μέσα στα πλαίσια της πολιτικής που 
καθορίζεται από τον Υπουργό Εθνικής Οικονομίας και επίσης τα έγ¬ 
γραφα που αναφέρονται σε θέματα που έχουν σχέση με την γενικό¬ 
τερη αποστολή του Υπουργείου κοινοποιούνται σε αντίγραφο στο 
Γραφεία μας και στο Γραφείο του Γενικού Γραμματέα. 

2. Τα έγγραφα που υπογράφονται από κάθε υπάλληλο, σύμφωνα 
με την παρεχόμενη από την απόφαση αυτή εξουσιοδότηση, δικαιού¬ 
νται να υπογράφουν αντίστοιχα και οι ιεραρχικά Προϊστάμενοί τους. 

3. Απαντήσεις επί εγγράφων άλλων Υπηρεσιών, υπογράφονται 
από το ισότιμο όργανο του Υπουργείου μας, προς εκείνο το οποίο 
έχει υπογράψει τα έγγραφα αυτά. 

4. Οι εξουσιοδοτούμενοι μπορούν με έγγραφα επαρκή αιτιολό¬ 
γηση να υποβάλλουν στο αμέσως ανώτερο κλιμάκιο για υπογραφή 
έγγραφα, 

πράξεις ή γενικά αποφάσεις που πρέπει να εκδοθούν από αυτό. 

Το αμέσως ανώτερο κλιμάκο αποφασίζει σχετικά. 

5. Όταν λείπει, ή απουσιάζει ή κωλύεται για οποιοδήποτε λόγο ο 
Γενικός Γραμματέας, οι αρμοδιότητες αυτού ασκούνται από τον 
Υπουργό. 

6. Όταν λείπει ή απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης ή Τμήματος και δεν υπάρχει νόμιμος 
Αναπληρωτής του, οι αρμοδιότητες αυτού ασκούνται από τον ιεραρ¬ 
χικά Προϊστάμενό του. 

Οι αποφάσεις μας με αριθμ. ΔΚ. 23023/582/9.9.1985, Α. 
9576/ΔΙΟΝΟΣΕ 1752/8.12.1987, Α, 11343/ΔΙΟΝΟΣΕ 
1879/24.12.1987 και 13746/4265/24.6.1988, παύουν να 
ισχύουν. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Απριλίου 1989 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 

- ♦- 

Αριθ. 2023783/2645/0022 (5) 

Καθορισμός συνεδριάσεων συλλογικών οργάνων των ΝΠΔΔ που 
εποπτεύονται από το ΥΠΕΧΩΔΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΠΕΡ/ΝΤΟΣ ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 2 του άρθρου μόνου του Π. Δ/ 
τος 492/1984 «Περιορισμός συναρμοδιοτήτων κατά την έκδοση 
διοικητικών πράξεων σε αντικείμενα αρμοδιότητας Υπουργείου 
Προεδρίας της Κυβέρνησης και λοιπών Υπουργείων» (ΦΕΚ 175/ 
Α/14.11.1984). 

2. Τις διατάξεις της παραγράφου 4 του άρθρου 18 του ν. 1505/ 
1984 «Διάρθρωση μισθολογίου» (ΦΕΚ 194/Α/1984). 

3. Τις διατάξεις του άρθρου 3 του Ν. 1256/19822 «Για την πο¬ 
λυθεσία, την πολυαπασχόληση και την καθιέρωση ανωτάτου ορίου 
απολαβών στο Δημόσιο Τομέα» (ΦΕΚ 65/Α), αποφασίζουμε: 

Καθορίζεται ο αριθμός των συνεδριάσεων των Συμβουλίων και 
Επιτροπών των νομικών προσώπων δημοσίου δικαίου που εποπτεύ¬ 
ονται από το Υπουργείο Περιβάλλοντος, Χωροταξίας και Δημοσίων 
Έργων, ως ακολούθως: 

1. Εκτελεστική Επιτροπή του Οργανισμού Αθήνας (άρθρο 7 του 
ν. 1515/1985) Αριθμός συνεδριάσεων μέχρι 4 κατά μήνα. 

2. Εκτελεστική Επιτροπή του Οργανισμού Θεσσαλονίκης (άρθρο 
7 του ν. 1561/1985). 

3. Διοικητικό Συμβούλιο του Οργανισμού Κτηματολογίου και 
Χαρτογραφήσεων Ελλάδος (άρθρο 2 του ν. 1647/1986) Αριθμός 
συνεδριάσεων μέχρι 2 κατά μήνα. 

4. Διοικητικό Συμβούλιο του Ειδικού Ταμείου Εφαρμογής Ρυθμι¬ 
στικών και Πολεοδομικών Σχεδίων (ν. δ/γμα 1262/1972 και β. 

δ/ 

γμα 266/1973, αριθμός συνεδριάσεων μέχρι 5 κατά μήνα. 

5. Όλες οι συνεδριάσεις των πιο πάνω Συμβουλίων και Επιτρο¬ 
πών θα γίνονται εκτός του κανονικού ωραρίου των υπηρεσιών. 

6. η αμοιβή των ιδιωτών μελών των ανωτέρω Συμβουλίων και 
Επιτροπών καθορίζεται σύμφωνα με την αριθ. 79850/3036/ 
6.9.88 απόφαση του Υπουργού Οικονομικών σε δρχ. 3.000 κατά 
συνεδρίαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. Αθήνα, 7 Απριλίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒ/ΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 2027895/3400/0022 (6) 

Καθορισμός αμοιβής μελών διοικητικού οργάνου του άρθρου 5 του 
Α.Ν. 555/1968. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ & ΟΙΚΟΝΟΜΙΚΩΝ 

Έχοντες υπόψη τις διατάξεις: 

1) Του νόμου 4281/1962 άρθρου 17 παράγρ. 5 «περί συστά- 
σεως οργανισμού Ανεγέρσεως Δικαστικού μεγάρου Αθηνών». 

2) Του αναγκαστικού νόμου 555/1968 (άρθρο 5 ΦΕΚ 220/68 
τ. Α'). 

3) Του άρθρου 35 του νόμου 1360/83. Οι αμοιβές διαιτητών 
κ.λ.π. δεν μπορούν να ξεπεράσουν συνολικά το ποσό των δραχμών 
300.000 κ.λ.π. 

4) Απόσπασμα των πρακτικών της 546/87 Συνεφδριάσεως του 
Διοικητικού Συμβουλίου του ΤΑΧΔΙΚ. 

5) Την 47/87 Διαιτητική Απόφαση του Διοικητικού οργάνου του 
άρθρου 5 του νόμου 555/1968 ως και την από 31 Ιουλίου 1987 
αίτηση των μελών αυτού περί καθορισμού της αμοιβής των ως και 
εκείνη της γραμματέως. 

6) Το με αριθμ. 1642/3344/87 έγγραφο της Νομικής Δ/νσης 
του Υπουργείου Δικαιοσύνης, αποφασίζουμε: 

Καθορίζουμε συνολικά την αμοιβή του Τριμελούς διοικητικού ορ¬ 
γάνου που εξέδωσε την 47/1987 Διαιτητική Απόφαση σε δραχμές 
τριακόσιες χιλιάδες (300.000) που θα κατανεμηθούν όπως παρα¬ 
κάτω: 

α) Δραχμές εκατόν είκοσι χιλιάδες (120.000) για τον Πρόεδρο 
της Επιτροπής Αρεοπαγίτη Νικολ. Καβαλλιέρο β) Δραχμές εκατό 
χιλιάδες (100.000) για τον Πρόεδρο του Τεχνικού Επιμελητηρίου 
Ελλάδος Νίκ. Δεσύλλα μέλος της Επιτροπής και γ) Δραχμές ογδό¬ 
ντα χιλιάδες (80.000) για την αμοιβή της αρχιτέκτονος του Υπουρ¬ 
γείου Δικαιοσύνης Μαργαρίτας Δαμασκηνού. 

Επίσης καθορίζουμε την αμοιβή της γραμματέως τής πάρα πάνω 
επιτροπής σε δραχμές τριάντα χιλιάδες (30.000). 

Αθήνα, 24 Μαρτίου 1989 

οι ΥΠΟΥΡΓΟΙ 


Αριθ. Α3β/Φ.23/1113 (7) 

Ορισμός κατηγοριών ατόμων Αλβανών που δικαιούνται δωρεάν ια¬ 
τροφαρμακευτική και Νοσοκομειακή περίθαλψη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 23 του Ν. 1076/80 «περί ενοποιή- 
σεως των θέσεων κλάδων τινών προσωπικού των νοσηλευτικών 
ιδρυμάτων Ν.Δ. 2592/53 και ρυθμίσεως άλλων θεμάτων αρμοδιό¬ 
τητας του Υπουργείου Υγείας και πρόνοιας. 

2. Το άρθρο 4 του Ν. 1823 (ΦΕΚ 273 Τ.Α 8/12/88) «Κύρωση 
συμφωνίας Ελλάδας - Αλβανίας για την συνεργασία στον τομέα της 
δημόσιας υγείας», αποφασίζουμε: 

1. Ορίζουμε ότι οι Αλβανοί πολίτες οι οποίοι βρίσκονται για προ¬ 
σωρινή διαμονή στην Ελλάδα, δικαιούνται για την αντιμετώπιση 
εκτάκτων περιστατικών, δωρεάν ιατροφαρμακευτική και νοσοκο¬ 
μειακή περίθαλψη στα Νοσηλευτικά ιδρύματα Ν.Δ. 9592/53. 

2. Οι δαπάνες της περίθαλψης αυτής θα βαρύνουν τις πιστώσεις 
του προϋπολογισμού των Νοσηλευτικών Ιδρυμάτων. 

3. Για την παροχή της πιο πάνω περίθαλψης οι ενδιαφερόμενοι 
ασθενείς θα προσκομίζουν στο Νοσοκομείο βεβαίωση της Αλβανικής 
πρεσβείας, από την οποία θα προκύπτουν τα εξής: 

3.1. Το ονοματεπώνυμο του ασθενή. 

3.2. Η υπηκοότητά του. 

4. Η παρούσα απόφαση θα ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Αθήνα, 4 Απριλίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

Αριθ. Α2-4079 --♦- (8) 

Εξαίρεση από τις διατάξεις του Ν. 1320/83 για πλήρωση (40) κε¬ 
νών οργανικών θέσεων του Ταμείου Λαϊκών Αγορών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις της παρ. 4 περ. ιγ του άρθρου 1 τού Ν. 1320/83 
«Πρόσληψη στο δημόσιο τομέα και άλλες διατάξεις». 

3. Τις διατάξεις οτυ άρθρου 27 του Ν. 1735/87 «Προσλήψεις στο 
δημόσιο τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις», αποφασίζουμε: 

Εξαιρούμε από τη διαδικασία του Ν. 1320/83 την πλήρωση (40) 
κενών οργανικών θέσεων του Ταμείου Λαϊκών Αγορών που αναλύονται 
όπως παρακάτω: 

α) Τρεις (3) θέσεις του Κλάδου ΠΕ/Διοικητικού - Οικονομικού 

β) Μία (1) θέση του Κλάδου ΠΕ/Πληροφορικής. 

γ) Είκοσι (20) θέσεις του Κλάδου ΤΕ Διοικητικού - Λογιστικού 

δ) Δεκατρείς (13) θέσεις του Κλάδου ΔΕ Διοικητικού - Λογιστικού 

ε) Δύο (2) θέσεις του Κλάδου ΔΕ Προσωπικού Η/Υ και 

στ) Μία (1) θέση του Κλάδου ΔΕ/Τεχνικού (Οδηγού αυτοκινή- 
του). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1989 

οι ΥΠΟΥΡΓΟΙ 


ΟΙΚΟΝΟΜΙΚΩΝ 

ΔΗΜ. ΤΣΟΒΟΛΑΣ 


ΔΙΚΑΙΟΣΥΝΗΣ 

ΓΙΑΝΝΗΣ ΣΚΟΥΛΑΡΙΚΗΣ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝ. ΠΕΠΟΝΗΣ 


ΕΜΠΟΡΙΟΥ 

Γ. ΠΑΠΑΝΤΟΝΙΟΥ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 65268 

Αναπλήρωση μελών ΑΣΚΕ ΟΤΕ. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ 
& ΕΠΙΚΟΙΝΩΝΙΩΝ 


(9) 


Έχοντας υπόψη: 

α) Το Νόμο 1365/1983 «Κοινονικοποίηση των Επιχειρήσεων 
δημοσίου χαρακτήρα ή κοινής ωφέλειας». 

β) Τα άρθρα 8 παρ. 1 και 3 παρ. 1 του Π.Δ. 58/1985 «Δομή, 
ρόλος και τρόπος διοίκησης και λειτουργία της κοινωνικοποιημένης 
επιχείρησης «Οργανισμός Τηλεπικοινωνιών της Ελλάδος (ΟΤΟΕ) 

Α.Ε.». 

γ) Την αριθ. 54480/89 κοινή Υπουργική Απόφαση «Συγκρό¬ 
τηση σε σώμα της ΑΣΚΕ - ΟΤΕ» (ΦΕΚ 191/Β/89). 

δ) Το αριθ. 589097/28.3.1989 έγγραφο του ΟΤΕ, αποφασί¬ 
ζουμε: 

1. Τροποποιούμε την κοινή απόφαση 54480/89 που δημοσιεύ- 
θηκε στο ΦΕΚ 191/Β/89 ως εξής: 

Αντικαθιστούμε τον εκπρόσωπο του Κράτους Ιωαννίδη Πολύ¬ 
χρονη με τον Νικόλαο Παπαδάκη τον Αντωνάκο Παναγιώτη εκπρό¬ 
σωπο των εργαζομένων με τον Ιωαννίδη Πολύχρονη και τον Πολίτη 
Νικόλαο εκπρόσωπο των εργαζομένων με τον Πόγκα Αλέκο. 

2. Η θητεία των παραπάνω λήγει μαζί αυτήν των υπολοίπων με¬ 
λών της ΑΣΚΕ - ΟΤΕ. 

3. Κατά τα λοιπά παραμένει ισχύουσα η απόφασή μας 54480/ 
1989. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 6 Απριλίου 1989 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 


- ♦- 

Αριθ. 65576 (10) 

Καθορισμός της κατ’ αποκοπή αποζημίωσης στα ΕΛΤΑ για την τα¬ 
χυδρομική εξυπηρέτηση που παρέχουν στο Δημόσιο για το έτος 

1989. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΜΕΤΑΦΟΡΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 16 του Ν.Δ. 496/1970 «περί οργά¬ 
νωσης και λειτουργία των Ταχυδρομείων» σε συνδυασμό με εκείνες 
του Π.Δ. 277/1975 «περί της νομικής λειτουργία της Ταχ/κής 
Υπηρεσίας για το μετά την 30.4.1975 χρονικό διάστημα». 

2. Το Π.Δ. 1087/80 περί περιορισμού των συναρμοδιοτήτων 
κατά την έκδοση διοικητικών πράξεων επί αντικειμένων αρμοδιότη¬ 
τας των Υπουργείων Συντονισμού Οικονομικών και Συγκοινω¬ 
νιών». 

3. Τον εγκεκριμένο προϋπολογισμό του Υπουργείου Μεταφορών 
και Επικ/νιών έτους 1989, αποφασίζουμε: 

Καθορίζουμε για το έτος 1989 την κατ’ αποκοπή αποζημίωση 
του ΕΛΤΑ από το Δημόσιο, για την ταχυδρομική εξυπηρέτηση των 
Δημοσίων Υπηρεσιών και των Νομικών Προσώπων Δημοσίου Δι¬ 
καίου που απαλλάσσονται της καταβολής ταχυδρομικών τελών στο 
ποσό των δύο δισεκατομμυρίων τετρακοσίων ενενήντα εννέα εκα¬ 
τομμυρίων εννιακοσίων χιλιάδων δραχμών (2.499.900.000). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Απριλίου 1989 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



